PATVIRTINTA

Kretingos rajono Salantų gimnazijos

direktoriaus 2020 m. rugsėjo 10 d.

įsakymu Nr. V1-136

**KRETINGOS RAJONO SALANTŲ GIMNAZIJOS MOKINIŲ NEMOKAMO MAITINIMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Kretingos rajono Salantų gimnazijos (toliau – gimnazijos) mokinių nemokamo maitinimo organizavimo tvarkos aprašas (toliau – Aprašas) reglamentuoja Kretingos rajono Salantų gimnazijos priešmokyklinio ugdymo (toliau – PU) bei Kretingos rajono Salantų gimnazijos bendrojo ugdymo (toliau – BU) mokinių nemokamo maitinimo skyrimo sąlygas, tvarką, teikimą, finansavimą ir organizavimą.
2. Kretingos rajono Salantų gimnazijos mokinių nemokamas maitinimas organizuojamas vadovaujantis Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964, Socialinės paramos mokiniams kreipimosi tvarkos, mokinių nemokamo maitinimo mokyklose ir paramos mokinio reikmenims įsigyti tvarkos aprašu, patvirtintu Kretingos rajono savivaldybės tarybos 2014 m. sausio 30 d. sprendimo Nr. T2-12 2 priedu „Mokinių nemokamo maitinimo mokyklose tvarkos aprašas“.
3. Nemokamas PU ir BU mokinių maitinimas yra skiriamas Lietuvos Respublikos socialinės paramos mokiniams įstatymo nustatyta tvarka ir finansuojamas iš valstybės biudžeto specialiosios tikslinės dotacijos savivaldybių biudžetams, savivaldybės biudžeto lėšų ir kitų įstatymų nustatyta tvarka gautų lėšų.
4. Produktams nemokamam PU ir BU mokinių maitinimui (pusryčiams, pietums) įsigyti skiriamų lėšų dydis vienai dienai vienam mokiniui nustatomas vadovaujantis LR Vyriausybės ar jos įgaliotos institucijos patvirtintu pusryčių, pietų ir vakarienės patiekalų gamybai reikalingų produktų rinkinių sąrašu pagal mokinių amžiaus grupes.
5. Sprendimą dėl nemokamo PU ir BU mokinių maitinimo skyrimo priima Kretingos rajono savivaldybės Socialinės paramos skyriaus vedėjas.
6. Apraše vartojamos sąvokos suprantamos taip, kaip jos apibrėžtos Lietuvos Respublikos socialinės paramos mokiniams įstatyme (toliau – Socialinės paramos mokiniams įstatymas), Lietuvos Respublikos piniginės socialinės paramos nepasiturintiems gyventojams įstatyme (toliau – Piniginės socialinės paramos nepasiturintiems gyventojams įstatyme), Lietuvos Respublikos švietimo įstatyme bei kituose Lietuvos Respublikos teisės aktuose.

**II. NEMOKAMO MAITINIMO MOKINIAMS SKYRIMAS**

1. Nemokamą PU ir BU mokinių maitinimo organizavimą savivaldybėje administruoja Savivaldybės administracijos Socialinės paramos skyrius (toliau – Socialinės paramos skyrius).
2. Siūlymus savivaldybės administracijos direktoriui dėl vienos dienos produktams įsigyti skiriamos sumos nustatymo, nemokamam mokinių maitinimui skirtų lėšų paskirstymo mokykloms teikia Savivaldybės administracijos Socialinių reikalų skyrius.
3. Nemokamas PU ir BU mokinių maitinimas skiriamas gavus Kretingos rajono savivaldybės Socialinių reikalų skyriaus sprendimus su sąrašu mokinių, kuriems skiriama socialinė parama.
4. Teisę į nemokamus pietus, nevertinant pajamų, turi visi mokiniai, kurie mokosi gimnazijoje pagal priešmokyklinio ugdymo programą, bei BU 1 klasės mokiniai.
5. Gimnazijos administracija, gavusi informaciją iš pedagogų, socialinių pedagogų ir (ar) bendruomenės atstovų apie tai, kad nemokamas maitinimas mokiniams galimai reikalingas, bet pareiškėjas nesikreipė, informuoja mokinio gyvenamosios vietos savivaldybės administraciją dėl poreikio įvertinti bendrai gyvenančių asmenų ar vieno gyvenančio asmens gyvenimo sąlygas ir teikti nemokamą maitinimą.
6. PU ar BU mokiniui, gaunančiam nemokamą maitinimą, išvykus mokytis į kitą mokyklą, gimnazija informuoja savivaldybės Socialinės paramos skyrių arba mokyklą, į kurią mokinys išvyko, apie Mokinio teisę gauti nemokamą maitinimą.
7. Ikimokyklinio ugdymo mokiniai maitinami pagal Kretingos rajono Salantų gimnazijos ikimokyklinio ir priešmokyklinio ugdymo vaikų maitinimo organizavimo tvarkos aprašą, patvirtintą 2020 m. rugsėjo 10 d. direktoriaus įsakymu Nr. V1-135.

**III. MOKINIŲ NEMOKAMO MAITINIMO TEIKIMAS IR ORGANIZAVIMAS**

1. Iš Savivaldybės administracijos Socialinių reikalų skyriaus gautą sprendimą, patvirtinantį PU ir BU mokinių teisę į nemokamą maitinimą, gimnazijos direktorius perduoda įsakymu paskirtam asmeniui, atsakingam už nemokamo maitinimo organizavimą gimnazijoje.
2. Gimnazijos direktoriaus įsakymu paskirtas atsakingas asmuo, gavęs informaciją dėl nemokamo maitinimo skyrimo (nutraukimo), informuoja gimnazijos grupių/klasių mokytojus/vadovus ir kitus darbuotojus apie nemokamo maitinimo skyrimą (nutraukimą).
3. PU ar BU mokinys, kuriam paskirtas (nutraukiamas) nemokamas maitinimas, pradedamas maitinti (nutraukiamas maitinimas) kitą dieną nuo informacijos apie priimtą sprendimą gavimo.
4. PU grupių mokytojai kiekvieną dieną pildo nemokamo maitinimo žiniaraščius-tabelius ir informuoja socialinį pedagogą.
5. Gimnazijos socialinis pedagogas:

18.1. kiekvieną dieną pildo informacinėje sistemoje (SPIS) BU mokinių nemokamo maitinimo žurnalą, o PU mokinių nemokamo maitinimo žurnalą pildo kartą per mėnesį, iki mėnesio 3 d.;

18.2. užpildo ir pateikia iki mėnesio 3 d. VšĮ „Bruneros“ socialiai remtinų moksleivių nemokamo maitinimo suderinimo aktą;

18.3. kiekvieną dieną valgykloje 2–4G klasės mokiniams išduoda vardinius daugkartinio naudojimo talonus pietums ir/ar pusryčiams. Talonas yra leidimas vieną kartą, pagal gimnazijos tai dienai patvirtintą valgiaraštį, pavalgyti (pusryčius ir/ar pietus). Po pamokų socialinis pedagogas paima iš valgyklos mokinių pateiktus talonus.

1. Už apskaitos tvarkymą atsakingas gimnazijos vyriausiasis buhalteris:

19.1. kas mėnesį, iki einamojo mėnesio 5 dienos, pateikia gautų ir panaudotų lėšų PU mokinių nemokamo maitinimo įstaigoje ataskaitą Savivaldybės administracijos Buhalterinės apskaitos skyriui;

19.2. iki einamojo mėnesio 5 dienos pateikia PU mokinių nemokamo maitinimo registravimo žurnalą Savivaldybės administracijos Buhalterinės apskaitos skyriui;

19.3. iki einamojo mėnesio 5 dienos pateikia PU gautinų lėšų paraišką Savivaldybės administracijos Buhalterinės apskaitos skyriui.

1. Kretingos rajono savivaldybės visuomenės sveikatos biuro dietologė sudaro valgiaraščius, kurie sudaromi vadovaujantis Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-394 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašas“, Kretingos rajono savivaldybės ikimokyklinio ugdymo įstaigų valgiaraščių rengimo ir naudojimo tvarkos aprašu, patvirtintu Kretingos rajono savivaldybės visuomenės sveikatos biuro direktorės 2019 m. rugsėjo 2 d. įsakymu Nr. V-26.
2. BU mokiniai maitinami tokia tvarka: po pirmos pamokos – pusryčiai, po trečios – pietūs pradinių klasių mokiniams, po ketvirtos – pietūs vyresnių klasių mokiniams. BU mokinys, gaunantis nemokamą maitinimą, taloną turi palikti valgyklos darbuotojui. Pametęs taloną, BU mokinys, turi kreiptis į socialinį pedagogą dėl naujo talono išdavimo.
3. PU mokiniai maitinami 3 kartus per dieną ne rečiau, kaip kas 3,5 valandos: pusryčiai – 8.30 – 8.50 val.; pietūs – 12.00 – 12.20 val.; vakarienė – 15.30 iki 15.50 val.
4. PU mokiniui neatvykus į gimnaziją dėl ligos ar kitos svarbios priežasties nemokami pietūs (pusryčiai) neskiriami.
5. BU nemokamą maitinimą gaunančiam mokiniui, sergant ar nesant gimnazijoje, maistą gali parnešti (paimti) šeimos nariai, pateikę asmens dokumentą (maistas sudedamas į atsineštą tarą).
6. Nemokamas mokinių maitinimas negali būti teikiamas pinigais:

25.1. PU nemokamo maitinimo lėšų skirtumas kompensuojamas maisto produktais 1 kartą dienoje;

25.2. PU ir BU mokiniams dėl įvairių pateisinamų priežasčių ugdymo proceso metu (kultūrinės pažintinės veiklos metu, ekskursijos, ir kt.) negalintiems tą dieną pavalgyti nemokamo maitinimo pietų ir (ar) pusryčių, išduodamas sausas davinys.

1. Nemokamas maitinimas PU ir BU mokiniams teikiamas tik mokslo dienomis, poilsio, švenčių bei vasaros atostogų dienomis nemokamas maitinimas neteikiamas.

**IV. MOKINIŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU PROCESAS**

1. Ekstremaliosios situacijos, ekstremaliojo įvykio ir (ar) karantino metu sustabdžius ugdymo organizavimo procesą Kretingos rajono Salantų gimnazijos PU ir BU mokiniams būtina užtikrinti nemokamo maitinimo teikimą aprūpinant juos maisto produktais ar pagamintu maistu Apraše nustatyta tvarka.
2. BU ir PU mokinių nemokamo maitinimo organizavimą ekstremaliosios situacijos, ekstremaliojo įvykio ir (ar) karantino metu organizuoja Kretingos rajono Salantų gimnazijos direktoriaus paskirti asmenys, atsakingi už nemokamo maitinimo gimnazijoje organizavimą ekstremaliosios situacijos, ekstremaliojo įvykio ir (ar) karantino metu. Atsakingi asmenys:

28.1. peržiūri ir patikslina mokinių, kuriems paskirtas nemokamas maitinimas gimnazijoje, sąrašus, papildomai nurodo mokinių gyvenamąsias vietas ir kontaktinius telefono numerius;

28.2. informuoja mokinio, kuriam paskirtas nemokamas maitinimas gimnazijoje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu (pvz., galimybę gauti maisto davinį). Išsiaiškinama, ar visos šeimos pageidauja gauti maisto davinį (jei ir (ar) karantino metu maitinimas organizuojamas išduodant maisto davinius). Jeigu yra poreikis gauti maisto davinį, išsiaiškinama, kokio maisto davinio pageidaujama (pvz., pagamintų patiekalų ar maisto produktų), ar nemokamą maitinimą gaunantis mokinys ar jo šeimos nariai turės galimybę atvykti į gimnaziją jų atsiimti;

28.3. mokinio tėvams (globėjams, rūpintojams) patvirtinus, kad pageidauja gauti maisto davinį (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius), sudaro mokinių, gausiančių maisto davinius, sąrašus, papildomai informuoja, ar šeima pageidauja gauti pagamintus patiekalus ar maisto produktus ir ar turi galimybę atsiimti maisto davinį gimnazijoje;

28.4. bendradarbiauja su maitinimo paslaugos teikėjais, o Kretingos rajono Salantų gimnazijos ikimokyklinio ugdymo skyrius „Rasa“, – su maisto davinius sudarančiais asmenimis ir maisto produktų tiekėjais: kartu su visuomenės sveikatos specialistais, dirbančiais gimnazijoje, koordinuoja maisto davinio turinio atitiktį nustatytoms vidutinėms rekomenduojamoms paros normoms ir patvirtintą nemokamam maitinimui skiriamų lėšų sumą, aptaria maisto davinių išdavimo periodiškumą; atsižvelgdami į Maisto veterinarijos tarnybos specialistų nurodymus ir rekomendacijas teikia pasiūlymus gimnazijos vadovui, gimnazijoje dirbančiam visuomenės sveikatos specialistui dėl maisto produktų pristatymo laiku ir maisto davinių įvairovės;

28.5. informuoja mokinių tėvus (globėjus, rūpintojus) apie maisto davinių išdavimą (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius) pranešimu elektroniniame dienyne ir (ar) telefonu ar kitu būdu. Jeigu šeima neturi galimybės atsiimti maisto davinio gimnazijoje, suderina maisto davinių pristatymo į mokinio namus ar kitą vietą laiką. Koordinuoja informacijos dėl maisto davinių išdavimo skelbimą gimnazijos interneto svetainėje, Facebook paskyroje;

28.6. periodiškai (pasirinktinai kasdien, kas savaitę) kartu su paskirtais asmenimis (pvz., socialiniu pedagogu, klasių ar grupių vadovais/auklėtojais ar kt.) išduoda maisto davinius ar koordinuoja maisto davinių išdavimą mokinių tėvams (globėjams, rūpintojams) ar pilnamečiams mokiniams. Jeigu šeima neturi galimybės atsiimti maisto davinį gimnazijoje, suderinę laiką su mokinio tėvais (globėjais, rūpintojais), organizuoja maisto davinio pristatymą į namus ar kitą iš anksto suderintą vietą gimnazijos mokykliniu autobusu ar kitu būdu. Pagal susitarimą maisto davinius išduoti ir (ar) pristatyti į namus gali ir maitinimo paslaugas teikianti įmonė;

28.7. kartu su socialiniu pedagogu atsižvelgia į individualią šeimos situaciją ir prireikus užtikrina, kad mokiniui būtų skiriami pagaminti patiekalai. Mokinių nemokamo maitinimo procese pagal iš anksto sudarytas gimnazijos bendradarbiavimo sutartis dalyvauja socialinis darbuotojai, dirbantys su socialinę riziką patiriančiomis šeimomis, ar atvejo vadybininkai, kurie bendradarbiauja su gimnazija spręsdami mokinių maitinimo klausimus, padeda organizuoti ir (ar) patys dalyvauja maisto davinių dalijimo procese ekstremaliosios situacijos, ekstremaliojo įvykio ir (ar) karantino metu, teikia siūlymus gimnazijai nemokamo maitinio organizavimo klausimais ir rūpinasi, kad maisto daviniai mokiniams, augantiems socialinę riziką patiriančiose šeimose, būtų vartojami pagal paskirtį.

1. Informacija apie mokinių nemokamo maitinimo sąlygas ekstremaliosios situacijos, ekstremaliojo įvykio ir (ar) karantino metu (pvz., informacija apie galimybę gauti maisto davinius, nurodant, kaip vyks (vyksta) jų dalijimo (pristatymo) procesas ir kokių apsaugos reikalavimų reikia laikytis) viešinama prieinamomis informavimo priemonėmis (per vietos radiją, televiziją, žiniasklaidą, interneto svetainėse, telefonu ir kt.), kuriomis būtų galima pasiekti tikslinę grupę (mokinius, turinčius teisę gauti nemokamą maitinimą, mokinių tėvus (globėjus, rūpintojus).
2. Maisto davinius suruošiantiems ir dalijantiems asmenims rekomenduojama laikytis šių taisyklių:

30.1. nuolat naudoti apsaugos priemones (respiratorius, vienkartines pirštines ir dezinfekcinį skystį);

30.2. dalijimo metu nerekomenduojama maisto davinius dėti į atsineštus maišelius ar indus. Maisto daviniai turėtų būti iš anksto supakuoti ir paruošti išsinešti;

30.3. ne rečiau kaip kas 2 val. kruopščiai plauti rankas šiltu tekančiu vandeniu ir skystu muilu ir dezinfekuoti jas specialiomis rankų dezinfekcinėmis priemonėmis;

30.4. dalijimo vietoje dažniausiai liečiami paviršiai (durų rankenos, paviršiai, ant kurių dedami maisto produktai, ir t. t.) dažniau nei įprastai turi būti valomi ne tik drėgnu būdu, bet ir dezinfekcinėmis priemonėmis;

30.5. jeigu įmanoma, maisto davinius, iš anksto suderinus su gavėjais, į namus pristatyti paliekant juos prie gavėjų durų. Jeigu maisto davinių į namus pristatyti neįmanoma, esant galimybei ir palankioms oro sąlygoms vengti maisto davinius dalyti patalpose. Tam tikslui lauke reikėtų pastatyti stalus, stelažus ar suolus ir ant jų sudėti maišelius su maisto daviniais, kuriuos tėvai (globėjai) ar pilnamečiai mokiniai galėtų pasiimti;

30.6. kitų taisyklių, ekstremaliosios situacijos, ekstremaliojo įvykio ar karantino metu nustatytų Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.

**V. BAIGIAMOSIOS NUOSTATOS**

1. Biudžeto lėšų, skiriamų mokinių nemokamam maitinimui mokyklose, tikslinio panaudojimo kontrolę atlieka Valstybės kontrolė, Savivaldybės kontrolės ir audito tarnyba,
2. Gimnazijos vyriausias buhalteris yra atsakingas už tikslią panaudotų lėšų apskaitą ir atsiskaitymą Savivaldybės administracijos Buhalterinės apskaitos skyriui.
3. Gimnazijos direktorius atsako už Valstybės ir savivaldybės biudžeto lėšų panaudojimą pagal paskirtį, mokinių nemokamo maitinimo organizavimą teisės aktų nustatyta tvarka.
4. Nemokamo PU ir BU mokinių maitinimo organizavimo ir vykdymo priežiūrą atlieka gimnazijos administracija.

\_\_\_\_\_\_\_\_\_\_\_\_\_\_\_\_\_\_\_